**Neftjanik-stadion**, kutsutaan myös **Oilman-stadion** ja kirjoitetaan myös **Neftyanik-stadion** (baškiiriksi: *Нефтсе стадионы*, Өфө; ven. Нефтяник -стадион, Уфа) on vuonna 1967 valmistunut jalkapallo- ja yleisurheilukenttä Ufan kaupungissa, Baškortostanissa, Venäjällä.

Stadion on samanaikaisesti sekä jalkapallopelaajien että yleisurheilijoiden käytössä ja siinä myös järjestetään säännöllisesti yleisurheilu- ja yleisötapahtumia. Jalkapallon Baškortostanin tasavallan Presidentin Cupturnauksen puitteissa heinäkuussa v. 2011 Neftjanik-stadionilla esiintyi mm. musiikkiyhtye "Boney M."

Ominaisuudet
------------

*Neftjanik-stadion* on jalkapalloseuran FK Ufa:n kotikenttä, rakennettu vuonna 1967 ja alun perin siinä paikkoja riitti n. 10 tuhannelle katsojalle ja vieraalle. Se on osa NKP:n XXII puoluekokouksen mukaan nimensä saaneen öljynjalostamon (nyk. Bašneft-Ufaneftekhimin) vuonna 1966 sekä tehtaan henkilökunnan että koko kaupungin asukkaiden käyttöön perustamaa "Neftjanik" OAO "Ufaneftekhim" (ven. Нефтяник" ОАО "Уфанефтехим) nimistä urheilukeskusta. Nykyisin urheilukenttä on kooltaan 105 x 68 metriä, siinä on tekonurmi, automatisoitu lämmitysjärjestelmä ja 22 sektoriin jaettua 4 katsomoa, joista jokainen on nimensä saanut ilmasuunnan mukaan. Pelikentän ja yleisön väliin jää joidenkin lähteiden mukaan kahdeksan- (tai yhdeksän-) ratainen 400 metrin juoksurata, korkeus-, pituus- ja seiväshyppysektorit, joten ottelun seuraaminen stadionin eri katsomossa tapahtuu eri etäisyydeltä. Lähimpinä ovat suoraan keskikenttää vastapäätä sijaitsevien Länsikatsomon sektorien 17 ja 18 paikat ja toisella puolella olevan Itäkatsomon sektorien 5 ja 6 kunniavieraiden aitiopaikat. Paikat sektoreissa 12-21 ovat katon alla. Lisäksi kompleksiin kuuluvat vielä tekonurmella varajalkapallokenttä 94 x 60 m, neljä minijalkapallokenttää, päällystämättömiä ulkotenniskenttiä 2 kpl. ja taloushallinnollinen rakennus pelaajille ja tuomareille tarkoitettuine pukuhuoneineen ja tiloineen lähetystoiminnalle, operaattoreille, protokollakäsittelyyn, videoiden katseluun ja dopingvalvontaan. Siinä on myös pressi- ja kuntoutuskeskus. Kentällä on digitaalinen tulostaulu ja neljä valaistusmastoa. 

Baškirskaja Encyclopedia -tietosanakirjan mukaan Neftjanikin urheilukompleksiin kuuluvat vielä: 

• vuonna 1966 rakennettu urheilutalo, jossa on urheilukenttä 36 x 18 m ja 250-paikkainen katsomo, urheiluvoimistelusali 12 x 9 m, nyrkkeilysali 16 x 9 m, koreografiasali 14 x 6 m, kuntosali 7 x 6 m ja 2 saunaa;

• vuonna 1970 rakennettu uimahalli, jossa altaat 50 x 21 m ja 12 x 3 m, urheilusali 23 x 8 m ja kuntosali 11 x 9 m ja 3 saunaa. Tässä toimivat jalkapalloseuran "Ufa":n koulu, lasten ja nuorten urheilukoulun uimakouluyksikkö, nykyaikaisen viisiottelun olympiakisojen varajoukkueen urheilukoulu, yleisurheilu-, nyrkkeily-, kilpa-aerobikin, uima- ja tennisosasto.

Ufan Neftjanik-stadionia pidetään klassisena Neuvostoliiton urheilukenttänä ja sen kanssa samana vuonna rakennettua kuntokeskusta arkkitehtonisesti merkittävänä materiaalisena jäänteenä. Harvoin katsomo on kokonaan täynnä, koska Ufaa tunnetaan enemmän jääkiekko- mm. KHL:ssa pelaavan joukkueen Salavat Julajevin kotikaupunkina. Katsojia on keskimäärin 5- tai 6000, korkeimmillaan ehkä lähellä tai yli 10000 kerää isompi tilaisuus kuten kotijoukkue vastaan NK Domžale. Sekä urheilukentän tähdellisyys että sen nimen merkitys ovat kärsineet kovasti siinä, kun yhteys öljyyn ja sen tuotantoon katosi, ja nimenvaihtoa varten nousi ehdolle kaksi uutta vaihtoehtoa: "Ufa Stadium" ja "Baškortostanin Arena", joista ensimmäinen on jo voittanut kannattajien suosion.

Sijainti ja kulkuyhteydet
-------------------------

|  |
| --- |
| **Lähimpiä kohteita** |
| **T-34** | 0,27 km |
| **Park Pobedy** (**Voiton puisto**) | 0,4 km |
| **Moskeija Lala Tulpan** | 0,7 km |
| **Ufan Valtion Öljytekniikan Yliopisto** | 0,9 km |
| **Öljy- ja kaasuyhtiö Bašneft – Novoil** | 1,41 km |
| **Stroitel-stadion** | 3,00 km |
| **Ufan vesipuisto** | 9,5 km |
| **Ufan rautatieasema** | 13,3 km |

Neftjanik-stadion sijaitsee 15 km Ufa-seuran vuosina 2009-2015 kotikenttänä olleesta Dynamo-stadionista pohjoiseen Ordžonikidze- (venäjän kielestä johdettu muoto Ordžonikidzevski-) alueella Ufan laitamilla. Urheilukeskuksen läheisyyteen jää Voiton puisto (Park Pobedy), jossa ovat sekä 8. toukokuuta 1980 avattu kaksoismuistopatsas Aleksandr Matrosoville ja Minnigali Gubaidullinille, ikuinen tuli ja panssarivaunu T-34 että sotatekniikan museo muistomerkkeinä toisessa maailmansodassa saavutetulle voitolle ja taistelumaineelle. Kauas ei jää vuonna 1989 perustettu Lala Tulpanin eli "tulppaani kukkii" moskeija, joka on tunnettu epätavanomaisesta modernistisesta suunnittelustaan ja siitä, että se on Baškortostaninin tärkein muslimikeskus. Nämä nähtävyydet ovat tärkeä osa kaupunki-infrastruktuuria, joten ei ole yllättävää, että kaupungin julkinen liikenne on lyhyen kävelymatkan päässä.

Stadionin alueelle pääsy ja pysäköinti henkilöautoilla onnistuu erikoisluvalla ja sen vuoksi suositellaan julkista liikennettä. Perille pääsee:

• kaupungin linja-autoilla nro 27, 51, 290, 51а, 104с; 

• johdinautoilla nro 1, 4, 8, 15, 22;

• ja pika-reittitakseilla nro 25с, 51, 211, 233, 244, 249, 270, 272.

ja pois pitää jäädä pysäkillä "Stadion Neftjanik". 

### Liput

Stadionin kaksi lipunmyyntipistettä sijaitsevat Pohjois- ja Eteläkatsomon sisäänpääsyillä. Lippukassat ovat auki 10:00-20:00 välisenä aikana keskeytyksettä ja lipunmyynti päättyy tuntia ennen ottelun alkua.

Peruskorjaus
------------

Neftjanik ennen peruskorjausta, kesällä vuonna 2005 Tilanne kaupungissa muuttui, kun jalkapalloseura "Ufa" vuoden verran suunniteltua aikaisemmin ja yllättäen nousi Venäjän valioliigaan. Tasavallan jalkapallon lippulaivan nykyinen kotikenttä on rakennettu 60-luvun lopulla viime vuosisadalla ja kymmenen vuotta myöhemmin siinä järjestettiin ensimmäiset Neuvostoliiton mestaruusottelut. Uudella vuosisadalla Neftjanik koki "Stroitel" joukkueen uuden nousun, jalkapalloveteraanin, olympiamitalistin Fjodor Tšerenkovin vierailun ja nuoren, v. 2009 perustetun ja v. 2011 ensimmäistä kerta kisanneen "Ufa" -seurueen muutaman ottelun. Sen jälkeen kun FK Ufa pääsi valioliigaan, tarvittiin kompakti monikäyttökenttä, jossa noin 15-17000 katsojaa olisivat suojassa tuulelta, lumelta ja kylmältä. Joidenkin lähteiden mukaan FK Ufa aikansa yritti menestyä FK Amkar Permin Zvezda-stadionilla, sen jälkeen suunnitelmana oli siirtyä FK Rubin Kazanin keskusstadionille.

Alun perin Baškortostanin tasavallan johto suunnitteli rakentaa uuden 50 000-paikkaisen jalkapallostadionin Ufan keskustasta noin 13 km lounaaseen jäävään kylään Tsvety Baškirji. Rakentaminen olisi maksanut kuusi miljardia ruplaa. Tämä olisi ollut v. 2018 jalkapallon maailmanmestaruuskilpailujen varapelikenttä. Kohteen suunnittelu sekä liikenneinfrastruktuurin, pysäköinnin ja julkisen liikenteen että kohteen myöhäisemmän käytön ja ylläpidon näkökulmasta osoitti, että joskus otteluihin vain 5-6 tuhattakin lippua myynyt Neftjanikin peruskorjaus on kannattavampi. Ensin tarkoituksena oli rekonstruoida vain länsikatsomo ja hallintorakennus ja rakentaa pelikenttä soveltuvaksi joka säähän eli vastaavaksi Venäjän jalkapalloliiton asettamiin miniminormeihin. Myöhemmin jo rakentamisen aikana päätettiin Neftjanikin kattavammasta uusimisesta tehokasta käyttöä varten myös tulevina vuosikymmeninä, joten ratkaisut muuttuivat täysin. Vanhat maavallille sijoitetut katsomot puretaan ja samaan paikkaan perustuksen päälle rakennetaan alusta asti uudet yleisöpermannot, jossa n. 8 tuhatta taittuvaa muovituolia pysyisivät suojassa sateelta ja auringonvalolta 18 metriä leveän katoksen alla. Itäkatsomon yhteyteen perustetaan noin 6 000 neliön tilat pesuloineen, kahviloineen, puku- ja luokkahuoneineen, valmennus- ja virkistyskeskuksineen lasten ja nuorten jalkapallokoulua sekä yleisurheilua varten. Tätä suunnitelmaa pidettiin ratkaisevana askeleena saada urheilukeskuksen rajoitettu alue tehokkaampaan käyttöön. Stadionin entisaikoja muistuttaisi enää vuonna 1967 rakennettu kuntokeskus, ns. arkkitehtoninen muistomerkki, jonka julkisivua uudistetaan ja katolle asennetaan sähköinen tulostaulu 6 x 10 metriä välittämään ajankohtaista tietoa pelin kulusta. Ufan kaupunginhallituksen rakennusosaston viranomaisten helmikuussa 2012 tekemän ilmoituksen mukaan Neftjanik-stadionin uusimiseen käytetään julkisista varoista 300 milj. ruplaa. Hankkeen dokumentaation mukaan jälleenrakentamisen tuloksena jalkapallokenttä varustetaan automatisoidulla lämmitysjärjestelmällä ja tekonurmella, katsomoissa paikkojen määrää nostetaan 10:stä (10,2) tuhannesta lähes 16 tuhanteen, lähistölle rakennetaan 50-paikkainen hotelli ja 932-paikkainen pysäköintialue. Tämän ilmoituksen mukaan stadionin jälleenrakentamistöiden piti valmistua lokakuuhun 2013 mennessä.

Areenan peruskorjaus eteni vaiheittain, jolloin kesäkuussa v. 2012 alkoivat stadionin vanhan avokatsomon ja hallintorakennuksen purkamistyöt. Marraskuussa 2013 aloitettiin uuden katsomon, valaistuksen ja lämmityksen rakennustyöt ja kilparatojen peruskorjaus ja uusiminen. Helmikuun loppuun mennessä v. 2015 suoritettiin sisään- ja uloskäyntien automaatioratkaisujen, sähköisen tulostaulun ja länsikatsomon suojakatoksen lopputyöt. Kustannuksien määrä oli noussut 1,5 miljardiin ruplaan, jolloin summa sisälsi mm. kulunvalvonta-, seuranta- ja videojärjestelmiä katsojille, ajoalueita ja monia muita kuluja.

### Neftjanik peruskorjauksen jälkeen

• Nykyinen Neftjanik kuvassa ja kartalla (Arkistoitu – Internet Archive)

• Kuva Neftjanikista peruskorjauksen jälkeen

• Neftjanik peruskorjauksen jälkeen (Arkistoitu – Internet Archive)

Uusittu stadion otettiin käyttöön testitilassa 12. kesäkuuta 2015. Koska kapasiteettia areenalla riittää nykyisin yli 15 tuhannelle katsojalle, uusittu pelikenttä kastelu-, kuivaus- ja viemärijärjestelmineen mahdollistaa järjestää vaativampiakin kisoja. Areenalla pidettiin 9. elokuuta 2015 ottelu Venäjän jalkapallon MM joukkueiden "Ufan" ja "Zenitin" (Pietaristä) välillä. Euroopan jalkapalloliiton edustajien vierailun jälkeen v. 2015 Ufan areena sai tunnustuksen soveltuvuudestaan Eurooppa-liigan jalkapallokilpailuihin. Vuonna 2017 Neftjanik -stadionin peruskorjaushanke pääsi Venäjän neljän parhaiten toteutuneen urheiluhankkeen joukkoon. Kautena 2017/18 Venäjän valioliigassa kuudenneksi tullut Fk Ufa sai ensimmäistä kertaa oikeuden pelata Eurooppa-liigassa. Tuloksena toukokuussa 2018 UEFA tarkisti Neftjanikin, jolloin 2 päivän aikana testattiin sekä urheilukentän fyysiset ja mekaaniset kilpakäyttöominaisuudet, tutkittiin sen valmistusmateriaalit, infrastruktuuri ja ympäröivä alue että ilmoitettiin vaatimuksista stadioneilla, jotka aikovat järjestää Euroopan mestarien liigan otteluja, ja keskusteltiin kesällä 2018 Ufassa toteuttavista Euroopan jalkapallopeleistä. Seuraavaa kautta 2018/19 povattiin Fk UFA:n lyhyen historian kovimmaksi, jolloin joukkue meni mukaan heidän ensimmäiseen Euroopan laajuiseen kampanjaan selvittäessä kesäkuisella karsintakierroksella ensimmäisen vastustajansa.

Joidenkin mielestä kolmevuotisen uudistuksen jälkeen Neftjanik näyttää silti neuvostoliittolaiselta avoimelta kulholta, jossa osalla katsomolla on kuin viime hetkinä suunniteltu puolikas katto ja holvikäytävillä neoklassiset pylväät.

Lähteet
-------

1. 1 2  Stadium Oilman *желтые-страницы.cybo.com*. Viitattu 15.4.2019. (venäjäksi)[vanhentunut linkki]
2. 1 2 3 4  Oilman - stadium in Ufa *erch2014.com*. Viitattu 15.4.2019. (englanniksi)
3. 1 2  Neftjanik, stadion. (Нефтяник, стадион.) *rb7.ru*. Viitattu 15.4.2019. (venäjäksi)
4. 1 2 3 4 5 6  Neftjanik stadion (Ufa). (Стадион Нефтяник (Уфа)) *alvin-almazov.ru*. Viitattu 15.4.2019. (venäjäksi)
5. 1 2  "Neftjanik, FK "Ufa":n kotikenttä. ("НЕФТЯНИК", стадион футбольного клуба "Уфа" - Башкирская-энциклопедия) *башкирская-энциклопедия.рф*. Viitattu 15.4.2019. (venäjäksi)[vanhentunut linkki]
6. 1 2  FK Ufan kotikenttä - Neftjanik -stadion. Neftjanik -stadionin kapasiteetti: 15200. Kartta ja Neftjanik -stadionin aluenäkymä. (Ufa FC home ground - Neftyanik Stadium. Neftyanik Stadium capacity: 15200. Map and arial view of Neftyanik Stadium) *myfootygrounds.co.uk*. Viitattu 15.4.2019. (englanniksi)
7. 1 2 3   *rbtoday.ru*. Viitattu 15.4.2019. [vanhentunut linkki]
8. ↑   *ufa.bezformata.com*. Viitattu 15.4.2019.
9. ↑   *bashinform.ru*. Viitattu 15.4.2019.
10. ↑  Baškortostanin Jalkapallon Presidentin Cup 2011: tähtien viikonloppu Ufassa. (убок Президента Башкортостана-2011 по футболу: большой звездный уик-энд в Уфе) *bashinform.ru*.  27.07.2011. Viitattu 15.4.2019. (venäjäksi)
11. ↑  Neftjanik, urheilukeskus OAO "Ufaneftekhim". (Нефтяник, спортивный комбинат ОАО "Уфанефтехим") *ufa.all-gorod.ru*. Viitattu 15.4.2019. (venäjäksi)
12. 1 2 3 4 5  "A" luokan stadion. (Стадион категории «А») *journal-ufa.ru*.  Lokakuuta 2014. Viitattu 15.4.2019. (venäjäksi)
13. 1 2  Who are Rangers’ Europa League opponents FC Ufa? *russianfootballnews.com*.  17.08.2018. Viitattu 15.4.2019. (englanniksi)
14. ↑  Neftjanik -stadionista tulee Ufan jalkapallon keskus. (Стадион «Нефтяник» станет футбольным центром Уфы) *kompravda.eu*. Viitattu 15.4.2019. (venäjäksi)[vanhentunut linkki]
15. 1 2 3  FK Ufa. (FC Ufa) *liberoguide.com*.  Arkistoitu 19.1.2019. Viitattu 15.4.2019. (englanniksi)
16. ↑  Muistomerkki Alexander Matrosoville ja Minnigali Gubaidullinille. (Памятник Александру Матросову и Минигали Губайдуллину) *afisha.ru*. Viitattu 15.4.2019. (venäjäksi)
17. ↑  Tänään tulee kuluneeksi 30 vuotta Alexander Matrosoville ja Minnigali Gubaidullinille omistetun muistomerkin avaamisesta. (Сегодня исполняется 30 лет со дня открытия памятника Александру Матросову и Миннигали Губайдуллину) *bashinform.ru*.  08.05.2010. Viitattu 15.4.2019. (venäjäksi)
18. ↑  Voiton puisto. (Парк Победы) *ru.foursquare.com*. Viitattu 15.24.2019. (venäjäksi)
19. ↑  Sotilaalliselle kunnialle omistettu tasavallan museo. (Республиканский музей боевой славы) *ru.foursquare.com*. Viitattu 15.4.2019. (venäjäksi)
20. ↑  Kauneimmat moskeijat Venäjällä *fin.worldtourismgroup.com*. Viitattu 15.4.2019. [vanhentunut linkki]
21. 1 2 3 4  Neftjanik -stadion. (Neftyanik Stadium) *fanshotline24.com*. Viitattu 15.4.2019. (englanniksi)[vanhentunut linkki]
22. 1 2 3  Avaako "Ufa" uuden stadionin pelillä "Rubinia" vastaan? Fotoreportaasi rakenteilla areenasta. («Уфа» откроет новый стадион игрой с «Рубином»? Фоторепортаж со строящейся арены) *sport.business-gazeta.ru*. Viitattu 15.4.2019. (venäjäksi)
23. ↑  Venäjän jalkapalloliiga. Stadionit. Neftjanik. (Российская Премьер-Лига. Стадионы: «Нефтяник») *premierliga.ru*. Viitattu 15.4.2019. (venäjäksi)
24. ↑  "Ufa":n uusi stadion on 15 tuhatta varten. Miksi se ei riitä? (Новый стадион для «Уфы» на 15 тыс. Почему это мало?) *sports.ru*. Viitattu 15.4.2019. (venäjäksi)
25. ↑  Ufa Neftjanik-stadionin jälleenrakennus maksaa noin 300 miljoonaa ruplaa. (Реконструкция стадиона "Нефтяник" в Уфе будет стоить порядка 300 млн руб.) *realty.ria.ru*.  14.02.2012. Viitattu 15.4.2019. (venäjäksi)
26. ↑  Neftjanik -stadion Ufassa. (Нефтяник - стадион в Уфе) *fb.ru*. Viitattu 15.4.2019. (venäjäksi)
27. ↑  FK Ufan puheenjohtaja: Neftjanik -stadionin jälleenrakentamiseen tarvittiin 1,5 miljardia ruplaa. (Гендиректор ФК "Уфа": реконструкция стадиона "Нефтяник" обошлась в 1,5 млрд рублей) *tass.ru*.  25.06.2015. Viitattu 15.4.2019. (venäjäksi)
28. ↑  Ufan Neftjanik -stadionista tuli yksi Venäjän parhaiten onnistunut urheiluhanke. (Стадион "Нефтяник" в Уфе стал одним из лучших спортпроектов в России) *mkset.ru*.  11.09.2017. Viitattu 15.4.2019. (venäjäksi)
29. ↑  "Ufan" urheilukenttä läpäisi UEFA:n testin Eurooppa -liigan kilpaluita varten. (Поле стадиона "Уфы" прошло тестирование ФИФА на предмет соответствия матчам ЛЕ) *rsport.ria.ru*.  28.06.2018. Viitattu 15.4.2019. (venäjäksi)
30. ↑  Matches. *uefa.com*. Viitattu 15.4.2019. (englanniksi)
31. ↑  Kausiennakko: FK Ufa. (Season Preview: FC Ufa) *russianfootballnews.com*.  26.07.2018. Viitattu 15.4.2019. (englanniksi)